

**POROČILO MINISTRSTVA ZA FINANCE O OPRAVLJENIH POSTOPKIH INŠPEKCIJSKEGA NADZORA NAD PORABO SREDSTEV DRŽAVNEGA PRORAČUNA**

**V OBDOBJU OD 1.1. DO 30.6.2021**

**Ljubljana, november 2021**

**Kazalo**

[1. UVOD 3](#_Toc87521461)

[1.1 Pravne podlage za izvajanje nalog proračunske inšpekcije 3](#_Toc87521462)

[1.2 Inšpekcijske naloge na podlagi Zakona o javnih financah in drugih pravnih podlag 3](#_Toc87521463)

[1.2.1 Stranke v postopku inšpekcijskega nadzora 5](#_Toc87521464)

[1.2.2 Ukrepi v postopku inšpekcijskega nadzora 5](#_Toc87521465)

[1.2.3 Poročanje proračunskih uporabnikov o izvedbi predlaganih ukrepov 6](#_Toc87521466)

[1.2.4 Javna objava poročil, odločb in zapisnikov proračunske inšpekcije 6](#_Toc87521467)

[2. LETNI NAČRT DELA PRORAČUNSKE INŠPEKCIJE ZA LETO 2021 7](#_Toc87521468)

[2.1 Priprava letnega načrta dela 7](#_Toc87521469)

[2.2 Izvajanje letnega načrta dela za leto 2021 8](#_Toc87521470)

[2.2.1 Redni inšpekcijski nadzori 8](#_Toc87521471)

[2.2.2 Obravnava prijav, pritožb, sporočil in drugih vlog 9](#_Toc87521472)

[2.3 Vodenje prekrškovnih postopkov in odkrivanje sumov storitve kaznivih dejanj 10](#_Toc87521473)

[2.4 Izvajanje nadzorov za zmanjšanje tveganja okužbe in širjenja okužbe z virusom SARS-Cov-2 10](#_Toc87521474)

[3. ANALIZA IZVEDENIH INŠPEKCIJSKIH NADZOROV 12](#_Toc87521475)

[3.1 Vrste proračunskih uporabnikov in obseg nadziranih proračunskih sredstev 12](#_Toc87521476)

[3.2 Ugotovljene nepravilnosti in pomanjkljivosti ter predlogi ukrepov za njihovo odpravo 13](#_Toc87521477)

[3.3 Učinki izvedenih inšpekcijskih nadzorov in predlogov ukrepov 14](#_Toc87521478)

[4. POVZETEK IZVEDENIH NADZOROV, UGOTOVLJENIH NEPRAVILNOSTI IN SPREJETIH UKREPOV 15](#_Toc87521479)

Priloga: ZAPISNIKI 2021 – I. POLL.

# 1. UVOD

Poročilo Ministrstva za finance o opravljenih postopkih inšpekcijskega nadzora nad porabo sredstev državnega proračuna v obdobju od 1.1. do 30.6.2021 je pripravljeno na podlagi 106. člena Zakona o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP, [96/15](http://www.uradni-list.si/1/objava.jsp?sop=2015-01-3772) – ZIPRS1617, [13/18](http://www.uradni-list.si/1/objava.jsp?sop=2018-01-0544) in 195/20 – odl. US), ki določa, da Ministrstvo za finance o opravljenem nadzoru, ugotovitvah in odločitvah obvešča Vlado Republike Slovenije in Računsko sodišče Republike Slovenije, Vlada Republike Slovenije pa polletno Državni zbor Republike Slovenije.

Poročilo je pripravil Urad Republike Slovenije za nadzor proračuna, ki kot organ v sestavi Ministrstva za finance izvaja naloge proračunskega inšpekcijskega nadzora. Opravljanje nalog je organizirano v Sektorju proračunske inšpekcije.

V poročilu so prikazani zbirni podatki o nadzorih, izvedenih v obdobju od 1.1. do 30.6.2021, ter osnovni podatki o posameznih nadzorih. Podrobni podatki so razvidni iz zapisnikov o opravljenih nadzorih, ki so v prilogi tega poročila, dostopni pa so tudi na povezavah, navedenih v točki 4 tega poročila.

## 1.1 Pravne podlage za izvajanje nalog proračunske inšpekcije

Urad RS za nadzor proračuna oziroma proračunska inšpekcija je določena kot inšpekcijski ali prekrškovni organ v večjem številu predpisov, in sicer:

* v Zakonu o javnih financah (ZJF) kot inšpekcijski in prekrškovni organ,
* v Zakonu o preglednosti finančnih odnosov in ločenem evidentiranju različnih dejavnosti (ZPFOLERD-1) kot inšpekcijski in prekrškovni organ,
* v Zakonu o financiranju občin (ZFO-1) kot inšpekcijski organ nad namensko rabo sredstev iz državnega proračuna, namenjenih za sofinanciranje posameznih nalog ali programov občin in sofinanciranje investicij in prekrškovni organ v zvezi s kršitvami 18. člena tega zakona,
* v Zakonu o izvrševanju proračunov Republike Slovenije (ZIPRS) kot inšpekcijski in prekrškovni organ v zvezi s kršitvami posameznih določb tega zakona,
* v Zakonu o šolski prehrani (ZŠolPre-1) kot inšpekcijski organ v zvezi z izvajanjem nadzora nad poslovanjem in namenskostjo porabe sredstev po tem zakonu,
* v Zakonu o lekarniški dejavnosti (ZLD-1) kot inšpekcijski in prekrškovni organ v zvezi z razpolaganjem oziroma načinom porabe sredstev po tem zakonu,
* v Zakonu o poslancih (ZPos), Zakonu o funkcionarjih v državnih organih (ZFDO), Zakonu o ustavnem sodišču (ZUstS), Zakonu o računskem sodišču (ZRacS-1) in Zakonu o varuhu človekovih pravic (ZVarCP-UPB2) kot prekrškovni organ v zvezi z uveljavljanjem pravice do nadomestila.

## 1.2 Inšpekcijske naloge na podlagi Zakona o javnih financah in drugih pravnih podlag

Osnovna in s tem tudi najobsežnejša naloga proračunske inšpekcije je inšpekcijski nadzor nad izvajanjem ZJF in drugih predpisov, ki urejajo poslovanje s sredstvi proračuna Republike Slovenije.

Cilj izvajanja proračunskega inšpekcijskega nadzora je zagotavljanje izvajanja ZJF in drugih predpisov, ki urejajo poslovanje s sredstvi proračuna Republike Slovenije, zagotavljanje pravilnega in zakonitega poslovanja proračunskih uporabnikov pri porabi sredstev proračuna, ugotavljanje morebitnih nepravilnosti in predlaganje sprejemanja ustreznih ukrepov s ciljem odprave ugotovljenih nepravilnosti, izboljšanja poslovanja s sredstvi proračuna in preprečevanja nepravilnosti.

Na izvajanje inšpekcijskega nadzora se nanašajo členi 102. do 106. ZJF, ki določajo:

* področje izvajanja nadzora,
* osebe, ki opravljajo inšpekcijski nadzor (proračunski inšpektorji),
* naloge proračunskih inšpektorjev,
* odgovornost proračunskih inšpektorjev,
* obveznost stalnega usposabljanja proračunskih inšpektorjev,
* stranke v postopku,
* obveznosti proračunskih uporabnikov in drugih prejemnikov sredstev državnega proračuna pri izvajanju inšpekcijskega nadzora,
* posebna pooblastila proračunskih inšpektorjev (ukrepe in priporočila),
* pritožbeni organ in
* obveznost polletnega poročanja.

Za postopkovna vprašanja, ki niso urejena v ZJF, proračunska inšpekcija pri izvajanju inšpekcijskega nadzora uporablja določbe Zakona o splošnem upravnem postopku (Uradni list RS, št. [24/06](http://www.uradni-list.si/1/objava.jsp?sop=2006-01-0970) – UPB, [105/06](http://www.uradni-list.si/1/objava.jsp?sop=2006-01-4487) – ZUS-1, [126/07](http://www.uradni-list.si/1/objava.jsp?sop=2007-01-6415), [65/08](http://www.uradni-list.si/1/objava.jsp?sop=2008-01-2816), [8/10](http://www.uradni-list.si/1/objava.jsp?sop=2010-01-0251) in [82/13](http://www.uradni-list.si/1/objava.jsp?sop=2013-01-3034) in 175/20 – ZIUOPDVE; ZUP) in posamezne določbe Zakona o inšpekcijskem nadzoru (Uradni list RS, št. [43/07](http://www.uradni-list.si/1/objava.jsp?sop=2007-01-2353) – uradno prečiščeno besedilo in [40/14](http://www.uradni-list.si/1/objava.jsp?sop=2014-01-1619); ZIN), ki se od uveljavitve novele zakona ZIN-B z 6.6.2014 uporabljajo za proračunsko inšpekcijo.

Pri vodenju prekrškovnega postopka v zvezi s prekrški po ZJF proračunska inšpekcija kot postopkovni predpis uporablja Zakon o prekrških (Uradni list RS, št. [29/11](http://www.uradni-list.si/1/objava.jsp?sop=2011-01-1376) – uradno prečiščeno besedilo, [21/13](http://www.uradni-list.si/1/objava.jsp?sop=2013-01-0786), [111/13](http://www.uradni-list.si/1/objava.jsp?sop=2013-01-4126), [74/14](http://www.uradni-list.si/1/objava.jsp?sop=2014-01-3062) – odl. US, [92/14](http://www.uradni-list.si/1/objava.jsp?sop=2014-01-3705) – odl. US, [32/16](http://www.uradni-list.si/1/objava.jsp?sop=2016-01-1364), [15/17](http://www.uradni-list.si/1/objava.jsp?sop=2017-01-0740) – odl. US, 73/19 – odl. US, 175/20 – ZIUOPDVE in 5/21 – odl. US; ZP-1).

Skladno s 102. členom ZJF proračunska inšpekcija izvaja inšpekcijski nadzor nad izvajanjem tega zakona in predpisov, ki urejajo poslovanje s sredstvi državnega proračuna. S tem zagotavlja izvajanje inšpekcijskega nadzora nad več kot 10 milijardami proračunskih sredstev letno in nad več kot 800 neposrednimi in posrednimi proračunskimi uporabniki, ki prejemajo sredstva iz državnega proračuna.

Proračunska inšpekcija nima pristojnosti izvajanja inšpekcijskega nadzora nad sredstvi proračunov občin in nad lastnimi sredstvi proračunskih uporabnikov. Izjemo od tega pa predstavlja pristojnost izvajanja inšpekcijskega nadzora nad namensko porabo sredstev, ki jih je občina prejela iz državnega proračuna za sofinanciranje posameznih nalog ali programov občin in sofinanciranje investicij ter pristojnost izvajanja nadzora, kot jo določa ZPFOLERD-1 (Uradni list RS, št. 33/11).

Naloge inšpekcijskega nadzora skladno s 102. členom ZJF opravljajo proračunski inšpektorji kot uradne osebe s posebnimi pooblastili. Proračunski inšpektorji samostojno opravljajo naloge inšpekcijskega nadzora, izdajajo zapisnike, odločbe in sklepe v upravnem postopku ter predlagajo in odrejajo druge ukrepe, za katere so pooblaščeni.

Proračunski inšpektorji obravnavajo tudi prijave, pritožbe, sporočila in druge vloge v zadevah iz svoje pristojnosti in vlagatelje na njihovo zahtevo obveščajo o predlaganih ukrepih.

Pri opravljanju nalog inšpekcijskega nadzora proračunski inšpektorji skladno s prvim odstavkom 18. člena ZIN in drugim odstavkom 45. člena ZP-1 samostojno vodijo in odločajo v prekrškovnem postopku.

## 1.2.1 Stranke v postopku inšpekcijskega nadzora

Skladno s 103. členom ZJF so stranke v inšpekcijskem postopku neposredni in posredni uporabniki (NPU, PPU) državnega ali občinskega proračuna za sredstva, prejeta iz državnega proračuna.

Drugi prejemniki sredstev proračuna RS (DPS), to so fizične ali pravne osebe, ki na podlagi pogodbe, sklenjene z neposrednim uporabnikom, odločbe ali sklepa neposrednega uporabnika, prejmejo proračunska sredstva, morajo proračunskemu inšpektorju omogočiti opravljanje inšpekcijskega nadzora za sredstva, pridobljena iz državnega proračuna, ter dati vse zahtevane podatke, listine, poročila, ki se nanašajo na inšpekcijski nadzor in omogočiti računalniško obdelavo teh podatkov. DPS imajo v inšpekcijskem postopku na podlagi določb ZJF v povezavi z ZUP status stranskega udeleženca, ki v postopku varuje svoje pravne koristi, zato morajo proračunski inšpektorji med postopkom po uradni dolžnosti skrbeti, da so v njem udeleženi vsi, na katerih pravice ali pravne koristi bi lahko vplivala odločitev inšpektorja.

Skladno s 18. členom ZPFOLERD-1 so stranke v inšpekcijskem postopku državni organi, organi samoupravnih lokalnih skupnosti, javna podjetja in pravne osebe, samostojni podjetniki ali podjetnice ter zasebniki ali zasebnice, ki na podlagi izključne ali posebne pravice ali javnega pooblastila izvajajo dejavnosti v splošnem interesu (izvajalci z izključnimi ali posebnimi pravicami ali pooblastili), katerim državni organi ali organi samoupravnih lokalnih skupnosti, neposredno ali posredno prek drugega javnega podjetja, dodelijo javna sredstva.

## 1.2.2 Ukrepi v postopku inšpekcijskega nadzora

Če pri opravljanju inšpekcijskega nadzora proračunski inšpektor ugotovi, da je bil kršen zakon, predpis ali posamičen akt, katerega izvajanje nadzoruje, ima pravico in dolžnost postopati oziroma ukrepati v okviru možnosti, ki jih določata prvi in drugi odstavek 104. člena ZJF (posebna pooblastila).

Proračunski inšpektor glede na vrsto ugotovljene kršitve in glede na njene posledice izda odločbo za vzpostavitev zakonitega stanja, v zapisniku predlaga pristojnemu organu sprejem ustreznih ukrepov, uvede postopek o prekršku iz svoje pristojnosti, predlaga drugemu pristojnemu organu uvedbo postopka o prekršku ali poda ovadbo pristojnemu organu za kazniva dejanja, ki se preganjajo po uradni dolžnosti (ukrepi na podlagi prvega odstavka 104. člena ZJF).

Če pa pri opravljanju inšpekcijskega nadzora ugotovi nepravilnosti, za katere oceni, da jih neposredni ali posredni uporabnik lahko odpravi z ustreznimi ukrepi v poslovanju, mu v inšpekcijskem zapisniku poda predlog oziroma priporočilo za sprejem potrebnih ukrepov (predlogi ukrepov na podlagi drugega odstavka 104. člena ZJF).

## 1.2.3 Poročanje proračunskih uporabnikov o izvedbi predlaganih ukrepov

Proračunski uporabnik, ki mu inšpektor na podlagi drugega odstavka 104. člena ZJF v zapisniku predlaga sprejem ustreznih ukrepov v poslovanju, je dolžan v roku, ki ga določi inšpektor, poročati o izvedbi predlaganih ukrepov za odpravo ugotovljenih nepravilnosti in pomanjkljivosti.

Rok za poročanje določi inšpektor po svoji presoji, pri čemer upošteva objektivne okoliščine posameznega primera, predvsem pa čas, ki je realno potreben za izvedbo predlaganih ukrepov.

Rok praviloma ni krajši od 30 in ne daljši od 90 dni. Če proračunski uporabnik vloži pisno vlogo za podaljšanje roka, ki jo ustrezno utemelji, lahko inšpektor rok podaljša.

Inšpektor spremlja izvedbo ukrepov, dokler jih nadzirani proračunskih uporabnik v celoti ne izvede. V primeru, da jih ne izvede v danem roku, niti ne zaprosi za podaljšanje roka, ga inšpektor pisno pozove k poročanju.

## 1.2.4 Javna objava poročil, odločb in zapisnikov proračunske inšpekcije

Proračunska inšpekcija na spletni strani urada javno objavlja vsa [polletna poročila](http://www.unp.gov.si/si/delovna_podrocja/proracunska_inspekcija/zapisniki_proracunske_inspekcije/) o opravljenih postopkih inšpekcijskega nadzora nad porabo sredstev proračuna Republike Slovenije od 1.1.2007 dalje.

Skladno s priporočilom Inšpekcijskega sveta, ki je bilo dano vsem inšpekcijskim organom, objavlja [odločbe](http://www.unp.gov.si/si/delovna_podrocja/proracunska_inspekcija/zapisniki_proracunske_inspekcije/), izdane v postopkih inšpekcijskega nadzora, skladno s predlogom Komisije Državnega zbora za nadzor javnih financ pa od 1.7.2016 dalje tudi izdane [zapisnike](http://www.unp.gov.si/si/delovna_podrocja/proracunska_inspekcija/zapisniki_proracunske_inspekcije/).

# 2. LETNI NAČRT DELA PRORAČUNSKE INŠPEKCIJE ZA LETO 2021

Proračunska inšpekcija izvaja naloge inšpekcijskega nadzorstva po ZJF na podlagi letnega načrta dela, ki ga za posamezno poslovno leto sprejme predstojnik urada in je sestavni del programa dela Urada RS za nadzor proračuna.

## 2.1 Priprava letnega načrta dela

Način priprave letnega načrta dela določa Navodilo za izvajanje postopkov inšpekcijskega nadzora proračunske inšpekcije. Z letnim načrtom dela proračunska inšpekcija zasleduje naslednje cilje:

* zagotavljanje nadzora nad čim večjim številom neposrednih in posrednih proračunskih uporabnikov in nad čim več različnimi področji porabe proračunskih sredstev,
* zagotavljanje nadzora nad čim večjim obsegom proračunskih sredstev,
* zagotavljanje nadzora nad proračunskimi uporabniki na področjih, kjer so bile v preteklosti že zaznane kršitve predpisov,
* zagotavljanje čim hitrejše odzivnosti inšpekcijskega organa v primeru prejetih prijav, pritožb, sporočil, odstopljenih zadev drugih organov ter na druge načine zaznanih nepravilnosti (npr. pri notranjem revidiranju in drugih oblikah nadzora, informacij iz medijev),
* zagotavljanje ponovnih (t.i. »follow-up«) nadzorov pri zavezancih, kjer so že bili izrečeni ukrepi za odpravo nezakonitosti in nepravilnosti pri poslovanju.

Letni načrt dela proračunske inšpekcije je sestavljen iz dveh delov:

* program rednih inšpekcijskih nadzorov,
* okvirni program inšpekcijskih nadzorov na podlagi prijav, pritožb, sporočil in drugih vlog.

Prvi del načrta je poimenski, drugi del, ki se nanaša na inšpekcijske nadzore, uvedene na podlagi prijav, pritožb, sporočil in drugih vlog, pa je določen le v okvirnem številčnem obsegu glede na izkušnje preteklih let.

Proračunska inšpekcija je za leto 2021 načrtovala izvedbo 60 inšpekcijskih nadzorov, od tega:

* 45 rednih inšpekcijskih nadzorov,
* 15 inšpekcijskih nadzorov na podlagi prijav, pritožb, sporočil in drugih vlog.

Poleg inšpekcijskega nadzora zakonitosti, namenskosti, učinkovitosti in gospodarnosti porabe proračunskih sredstev je v letu 2021 prioritetni cilj rednih inšpekcijskih pregledov:

* nadzor nad namenitvijo in porabo presežkov prihodkov nad odhodki javnih lekarniških zavodov in nad vrnjenimi sredstvi ustanoviteljem,
* nadzor nad poslovanjem in namensko porabo sredstev za šolsko prehrano, ki jih prejmejo šole za organizacijo in opravljanje te dejavnosti ter predvideno sodelovanje v nadzorih s šolsko inšpekcijo,
* nadzor nad preglednostjo finančnih odnosov med državnimi organi in lokalnimi skupnostmi ter javnimi podjetji ali subjekti, ki imajo s strani države ali lokalne skupnosti podeljena javna pooblastila za izvajanje dejavnosti v splošnem interesu,
* nadzor nad porabo namenskih prihodkov občin, ki na podlagi ZFO-1 iz državnega proračuna RS prejmejo sredstva za sofinanciranje investicij v lokalno javno infrastrukturo in investicij posebnega pomena za zadovoljevanje skupnih potreb in interesov prebivalcev občine, ki so uvrščene v načrte razvojnih programov občinskih proračunov.

Od 45 rednih inšpekcijskih nadzorov jih je 21 (47%) načrtovanih pri neposrednih proračunskih uporabnikih (11 - vladni uradi/ministrstva/organi v sestavi ministrstev, 10- občine), 24 (53%) pa pri posrednih proračunskih uporabnikih (7 – javni izobraževalni zavodi, 5 – drugi javni zavodi, 5 – javni zavodi po ZPFOLERD-1, 7 – javni lekarniški zavodi po ZLD-1).

## 2.2 Izvajanje letnega načrta dela za leto 2021

V obdobju od 1.1. do 30.6.2021 je proračunska inšpekcija izvajala 22 inšpekcijskih nadzorov, 18 rednih in 4 na podlagi prijav, pritožb, sporočil in drugih vlog.

## 2.2.1 Redni inšpekcijski nadzori

Od 18 rednih izvajanih nadzorov, jih je bilo 6 načrtovanih in začetih že v letu 2020.

Pri neposrednih proračunskih uporabnikih je bilo izvajanih 12 nadzorov (67%), pri posrednih proračunskih uporabnikih 4 (22%), 2 nadzora pa pri javnih podjetjih in izvajalcih z izključnimi oz. posebnimi pravicami ali pooblastili na podlagi ZPFOLERD-1.

V izvedenih rednih inšpekcijskih nadzorih, so bile nepravilnosti ugotovljene pri dveh zavezancih in ustrezno odpravljene pri enem.

Od 18 izvedenih nadzorov jih je 17 zaključenih, bodisi z izvedbo predlaganih ukrepov, ali pa ukrepi niso bili predlagani. En nadzor, izveden pri javnem podjetju, ostaja odprt.

Tabela 1: Redni inšpekcijski nadzori, izvajani v obdobju od 1.1. do 30.6.2021

|  |  |  |  |  |  |
| --- | --- | --- | --- | --- | --- |
| **Zap. št.** | **Proračunski uporabnik** | **Letni načrt dela za leto** | **Vrsta proračunskega uporabnika** | **Ugotovljene nepravilnosti** | **Zaključeni** |
| 1 | Gorenjske lekarne | 2020 | Javni lekarniški zavod – ZLD-1, izvajalec s koncesijo po ZPFOLERD-1 | ne | da |
| 2 | Zdravstveni dom Ljubljana | 2020 | Javni lekarniški zavod – ZLD-1 in izvajalec z izključnimi oz. posebnimi pravicami ali pooblastili – ZPFOLERD-1 | da | da |
| 3 | Talum d.d. | 2020 | Javno podjetje in izvajalec z izključnimi oz. posebnimi pravicami ali pooblastili – ZPFOLERD-1 | da | ne |
| 4 | GVO d.o.o., gradnje in vzdrževanje telekomunikacijskih omrežij | 2020 | Javno podjetje in izvajalec z izključnimi oz. posebnimi pravicami ali pooblastili – ZPFOLERD-1 | ne | da |
| 5 | Javni zdravstveni zavod mariborske lekarne Maribor in MO Maribor | 2020 | Javni lekarniški zavod – ZLD-1, izvajalec s koncesijo – ZPFOLERD-1 | ne | da |
| 6 | Javni zavod Lekarna Ljubljana in MO Ljubljana | 2020 | Javni lekarniški zavod – ZLD-1, izvajalec s koncesijo po ZPFOLERD-1 | ne | da |
| 7 | Ministrstvo za gospodarski razvoj in tehnologijo | 2021 | NPU | ne | da |
| 8 | Ministrstvo za infrastrukturo | 2021 | NPU | ne | da |
| 9 | Ministrstvo za javno upravo | 2021 | NPU | ne | da |
| 10 | Ministrstvo za kmetijstvo, gozdarstvo in prehrano | 2021 | NPU | ne | da |
| 11 | Ministrstvo za kulturo | 2021 | NPU | ne | da |
| 12 | Direkcija RS za infrastrukturo | 2021 | NPU | ne | da |
| 13 | Generalni sekretariat Vlade Republike Slovenije | 2021 | NPU | ne | da |
| 14 | Ministrstvo za okolje in prostor | 2021 | NPU | ne | da |
| 15 | Ministrstvo za izobraževanje, znanost in šport | 2021 | NPU | ne | da |
| 16 | Občina Kamnik | 2021 | NPU | ne | da |
| 17 | Uprava RS za varno hrano, veterinarstvo in varstvo rastlin | 2021 | NPU | ne | da |
| 18 | MO Celje | 2021 | NPU | ne | da |

## 2.2.2 Obravnava prijav, pritožb, sporočil in drugih vlog

V obdobju od 1.1. do 30.6.2021 je proračunska inšpekcija obravnavala 36 prijav, pritožb, sporočil in drugih vlog za uvedbo inšpekcijskega nadzora. Od teh jih je 32 prejela v letu 2021, 4 prijave pa so bile prenesene v obravnavo iz leta 2020.

V 4 primerih obravnavanih prijav je bil uveden inšpekcijski nadzor. V 16 primerih je bilo ugotovljeno, da glede na vsebino sodijo v pristojnost drugih organov, katerim so bile prijave odstopljene v reševanje. V 12 primerih je bilo ugotovljeno, da ne obstajajo razlogi za uvedbo inšpekcijskega nadzora oziroma, da vloge glede na vsebino niti ni mogoče obravnavati kot prijavo. Obravnava preostalih 4 prijav je bila prenesena v drugo polovico leta.

Inšpekcijski nadzor je bil izveden pri 3 neposrednih proračunskih uporabnikih in pri enem posrednem proračunskem uporabniku. Pri slednjem so bile tudi ugotovljene nepravilnosti in pomanjkljivosti, ki še niso bile ustrezno odpravljene.

Tabela 2: Inšpekcijski nadzori, uvedeni na podlagi prijav, pritožb, sporočil in drugih vlog, izvajani v obdobju od 1.1. do 30.6.2021

|  |  |  |  |  |  |
| --- | --- | --- | --- | --- | --- |
| **Zap. št.** | **Proračunski uporabnik** | **Leto prejema prijave** | **Vrsta proračunskega uporabnika** | **Ugotovljene nepravilnosti** | **Zaključeni** |
| 1 | Občina Radlje ob Dravi | 2020 | NPU | ne | da |
| 2 | Športni objekti Maribor | 2020 | PPU | da | ne |
| 3 | Občina Lendava | 2021 | NPU | ne | da |
| 4 | Urad vlade RS za komuniciranje | 2021 | NPU | ne | da |

## 2.3 Vodenje prekrškovnih postopkov in odkrivanje sumov storitve kaznivih dejanj

Proračunska inšpekcija je na podlagi izvedenih nadzorov v obdobju od 1.1. do 30.6.2020, v dveh primerih[[1]](#footnote-1) ugotovila dejanja, ki so opredeljena kot prekršek po ZJF ali drugem predpisu, na podlagi katerega ima pristojnost vodenja prekrškovnih postopkov. Postopka sta uvedena.

Ravnanj, ki bi po Kazenskem zakoniku (KZ-1) imela znake kaznivega dejanja, proračunska inšpekcija v obdobju od 1.1. do 30.6.2021 ni ugotovila.

## 2.4 Izvajanje nadzorov za zmanjšanje tveganja okužbe in širjenja okužbe z virusom SARS-Cov-2

Zakon o interventnih ukrepih za pomoč pri omilitvi posledic drugega vala epidemije COVID-19 (U. l. RS, št. 203/20; ZIUPOPDVE) je s 55. členom razširil pristojnost nadzora nad izvajanjem ukrepa iz prvega odstavka 39. člena Zakona o nalezljivih boleznih (ZNB) in za nadzor v povezavi z Odlokom o začasnih ukrepih za zmanjšanje tveganja okužbe in širjenja okužbe z virusom SARS-Cov-2 (U. l. RS, št. 188/20, 193/20, 198/20 in 2/21, 5/21, 9/21; 12/21, 15/21, 20/21, 25/21, 27/21, 30/21, 35/21, 40/21, 43/21, 47/21, 55/21, 60/21, 63/21, 66/21, 69/21, 73/21 in 79/21: Odlok) določil še 25 drugih nadzornih organov, vključno s proračunsko inšpekcijo Urada RS za nadzor proračuna.

Na podlagi navedene pristojnosti, kot tudi poziva Inšpekcijskega sveta pri Ministrstvu za javno upravo, je proračunska inšpekcija v obdobju od 1.1. do 30.6.2021 poleg rednih inšpekcijskih nadzorov in inšpekcijskih nadzorov na podlagi prijav, pritožb, sporočil in drugih vlog, opravila 297 nadzorov nad izvajanjem določbe prvega odstavka 2. člena in 4. člena Odloka oziroma uporabe zaščitnih mask, upoštevanja varnostne razdalje in zagotavljanja ter uporabe razkužil, kot preventivnih ukrepov za zmanjšanje tveganja okužbe in širjenja okužbe z virusom SARS-Cov-2.

V nadzore so bili zajeti neposredni in posredni proračunski uporabniki, različnih vrst in na različnih področjih javne uprave, pri katerih proračunska inšpekcija, na podlagi ZJF in drugih predpisov, opravlja nadzore v okviru svojih pristojnosti, in sicer:

* ministrstva, organi v sestavi (35),
* vladne službe (9),
* agencije (19),
* občine, skupne občinske službe (59),
* pravosodni organi (5),
* zavodi (21),
* šole in domovi (61),
* centri za socialno delo (21),
* domovi za upokojence (27),
* muzeji (6)
* zbornice/zadruge (4),
* društva (1)
* bolnice/zdravstveni domovi/lekarne (5)
* knjižnice (5)
* centri/inštituti/skladi (19)

V nadzorih je bilo ugotovljenih 58 nepravilnosti in pomanjkljivosti, v glavnem povezanih z nepravilnim nošenjem zaščitnih mask.

Inšpektorji so kršiteljem izrekli opozorila, na podlagi katerih so bile kršitve odpravljene.

Hujših kršitev, ki bi zahtevale sankcioniranje, inšpektorji niso ugotovili.

# 3. ANALIZA IZVEDENIH INŠPEKCIJSKIH NADZOROV

Cilj proračunske inšpekcije pri izvajanju inšpekcijskih nadzorov je zagotavljanje nadzora:

* nad čim večjim številom neposrednih proračunskih uporabnikov ter z njimi povezanimi drugimi prejemniki sredstev, ki na podlagi pogodbe, odločbe ali sklepa neposrednega uporabnika prejmejo sredstva državnega proračuna,
* nad čim večjim številom posrednih proračunskih uporabnikov,
* nad čim večjim obsegom proračunskih sredstev,
* nad čim več različnimi področji porabe proračunskih sredstev,

ter odkrivanje nezakonitosti in nepravilnosti ter sprejemanje oziroma predlaganje ukrepov za njihovo odpravo.

Cilj proračunske inšpekcije je tudi zagotavljanje čim hitrejše odzivnosti v primerih prejetih prijav, nato v primerih, ko drugi pristojni organi podajo pobudo za izvedbo nadzora ter na druge načine zaznanih domnevnih nepravilnosti (npr. pri notranjem revidiranju in drugih oblikah nadzora).

## 3.1 Vrste proračunskih uporabnikov in obseg nadziranih proračunskih sredstev

Od 22 izvedenih inšpekcijskih nadzorov jih je bilo 15 izvedenih pri neposrednih proračunskih uporabnikih (ministrstva, organi v sestavi ministrstev, vladni organi, občine), 5 pri posrednih proračunskih uporabnikih (javni zavodi, javni lekarniški zavodi), 2 pa pri javnih podjetjih in izvajalcih z izključnimi oz. posebnimi pravicami ali pooblastili na podlagi ZPFOLERD-1.

Tabela 3: Izvedeni inšpekcijski nadzori v obdobju od 1.1. do 30.6.2021 po vrstah proračunskih uporabnikov

|  |  |  |
| --- | --- | --- |
| **Vrsta PU oz. inšpiciranca** | **Število PU** | **Delež v vseh nadzorih (%)** |
| Ministrstvo, organi v sestavi (vključno z DPS) | 9 | 41 |
| Vladni PU | 2 | 9 |
| Nevladni PU | - | - |
| Pravosodni PU | - | - |
| Zakonodajni PU | - | - |
| Upravna enota | - | - |
| Občina  | 4 | 18 |
| ***skupaj NPU*** | ***15*** | ***68*** |
| Javna agencija, javni sklad | - | - |
| Javni zavod | 5 | 23 |
| ***skupaj PPU*** | ***5*** | ***23*** |
| Javno podjetje | *2* | - |
| ***skupaj JP*** | ***2*** | ***9*** |
| **vsi PU in JP** | ***22*** | ***100*** |

V 22 izvedenih inšpekcijskih nadzorih v obdobju od 1.1. do 30.6.2021 je proračunska inšpekcija v nadzor zajela za skupno 1.399.094.816 EUR proračunskih in drugih sredstev, od tega 1.379.287.909 EUR v rednih inšpekcijskih nadzorih in 19.806.907 EUR v inšpekcijskih nadzorih na podlagi prijav, pritožb, sporočil in drugih vlog.

Tabela 4: Znesek nadziranih proračunskih sredstev v obdobju od 1.1. do 30.6.2021 po proračunskih uporabnikih

|  |  |  |  |
| --- | --- | --- | --- |
| **Zap. št.** | **Proračunski uporabnik** | **Obseg nadziranih sredstev (v EUR)** | **Skupaj** |
| 1 | Gorenjske lekarne | 1.831.362 |  |
| 2 | Zdravstveni dom Ljubljana | 196.942.855 |
| 3 | Talum d.d. | 1.074.984.301 |
| 4 | GVO d.o.o., gradnje in vzdrževanje telekomunikacijskih omrežij | 169.065 |
| 5 | Javni zdravstveni zavod mariborske lekarne Maribor in MO Maribor | 4.627.964 |
| 6 | Javni zavod Lekarna Ljubljana in MO Ljubljana | 12.084.380 |
| 7 | Ministrstvo za gospodarski razvoj in tehnologijo | 12.746.170 |
| 8 | Ministrstvo za kulturo | 1.667.591 |
| 9 | Ministrstvo za javno upravo | 5.296.507 |
| 10 | Ministrstvo za kmetijstvo, gozdarstvo in prehrano | 18.926.283 |
| 11 | Ministrstvo za kulturo | 8.412.494 |
| 12 | Direkcija RS za infrastrukturo | 3.027.994 |
| 13 | Generalni sekretariat Vlade Republike Slovenije | 7.980.676 |
| 14 | Ministrstvo za okolje in prostor | 22.209.465 |
| 15 | Ministrstvo za izobraževanje, znanost in šport | 1.259.825 |
| 16 | Občina Kamnik | 806.367 |
| 17 | Uprava RS za varno hrano, veterinarstvo in varstvo rastlin | 1.594.002 |
| 18 | MO Celje | 4.720.608 |
|  | ***skupaj v rednih inšpekcijskih nadzorih*** | ***1.379.287.909*** |
| 19 | Občina Radlje ob Dravi | 934.658 |  |
| 20 | Športni objekti Maribor | 2.450.597 |
| 21 | Občina Lendava | 13.360.000 |
| 22 | Urad vlade RS za komuniciranje | 3.061.652 |
|  | ***skupaj v inšpekcijskih nadzorih na podlagi prijav*** |  | ***19.806.907*** |
|  | **skupaj v vseh nadzorih** |  | **1.399.094.816** |

## 3.2 Ugotovljene nepravilnosti in pomanjkljivosti ter predlogi ukrepov za njihovo odpravo

V 22 izvedenih nadzorih so bile nepravilnosti in pomanjkljivosti ugotovljene pri 2 javnih zavodih[[2]](#footnote-2) in enem javnem podjetju z izključnimi oz. posebnimi pravicami ali pooblastili na podlagi ZPFOLERD-1[[3]](#footnote-3).

Skupaj je bilo ugotovljenih 11 primerov nepravilnosti in pomanjkljivosti in v zvezi s tem, na podlagi 104. člena ZJF, predlaganih 5 ukrepov. Uvedena sta bila 2 postopka o prekršku, ki sta še v teku.

Nepravilnosti in pomanjkljivosti so bile povezane z neupoštevanjem in izvajanjem posameznih določil ZIPRS2021 in ZPFOLERD-1. Več podrobnosti o tem je v povzetkih pod točko 4 in v zapisnikih opravljenih nadzorov.

Predlagani ukrepi inšpektorjev se nanašajo na dosledno upoštevanje in izvajanje določil omenjenih zakonov[[4]](#footnote-4) ter izvedbo dodatnih revizijskih aktivnosti[[5]](#footnote-5).

## 3.3 Učinki izvedenih inšpekcijskih nadzorov in predlogov ukrepov

Proračunska inšpekcija je glede izvajanja predlaganih ukrepov prejela poročilo enega zavezanca[[6]](#footnote-6) in zaključila, da so bili 3 predlagani ukrepi ustrezno izvedeni. Izvedba ukrepov prispeva k vzpostavitvi zakonitega ravnanja s proračunskimi sredstvi ter večji preglednosti pri njihovi porabi. Več podrobnosti je v povzetkih pod točko 4.

Dva zavezanca[[7]](#footnote-7) še nista poročala o izvedbi ukrepov. Glede njiju se ugotavlja tudi odgovornost za prekršek.

# 4. POVZETEK IZVEDENIH NADZOROV, UGOTOVLJENIH NEPRAVILNOSTI IN SPREJETIH UKREPOV

|  |
| --- |
| **Gorenjske lekarne**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2021/Gorenjske_Lekarne_Kranj_21_P-003.pdf>  |
| vrsta proračunskega uporabnika | PPU |
| podlaga za uvedbo nadzora | LND 2020 |
| obseg nadziranih sredstev | 1.831.362  |
| predmet nadzora | pregled poslovanja na podlagi 112. člena ZLD-1 in na podlagi 18. člena ZPFOLERD-1 |
| ugotovljene nepravilnosti (da / ne) | ne |

|  |
| --- |
| **Zdravstveni dom Ljubljana**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2021/Zdravstveni-dom-Ljubljana.pdf>  |
| vrsta proračunskega uporabnika | PPU |
| podlaga za uvedbo nadzora | LND 2020 |
| obseg nadziranih sredstev | 196.942.855 |
| predmet nadzora | izvajanje 4., 7., 8., 9., 10. in 15. člena ZPFOLERD-1 za leta 2017, 2018 in 2019 |
| ugotovljene nepravilnosti (da / ne) | da |
| opis nepravilnosti | * kršitev 8. člena – Svet ZDL za leta 2018 in 2019 ni sprejel sodil, namenjenih vodenju računovodskih evidenc po posameznh dejavnostih;
* kršitev 9. člena – za leta 2017, 2018 in 2019 ZDL ni opravil revizij poslovanja in ni preveril ustreznosti sodil in pravilnosti njihove uporabe po revizorju ob letni reviziji računovodskih izkazov;
* kršitev 15. člena – ZDL za leta 2017, 2018 in 2019 Ministrstvu za finance ni poročal podatkov o vrsti in višini vseh neposrednih in posrednih deležev ter ustanoviteljskih in glasovalnih pravicah v pravnih osebah ter o pravnih aktih, ki urejajo finančno sodelovanje, ali o predpisih, v katerih jim je zagotovljen prevladujoč vpliv.
 |
| opis predlogov ukrepov | odprava ugotovljenih nepravilnosti; izvedba revizij za leta 2017, 2018, 2019; zagotovitev pravilnega in zakonitega izvajanja 15. člena ZPFOLERD-1 glede poročanja Ministrstvu za finance |
| način izvedbe predlogov ukrepov | Svet ZDL je sprejel sodila za razmejitev dejavnosti, izdelano je bilo revizijsko poročilo, Ministrstvu za finance so posredovana poročila za leta 2017, 2018 in 2019 o neposrednih in posrednih deležih ter ustanoviteljskih in glasovalnih pravicah |
| so predlogi ukrepov ustrezno izvedeni | da |

|  |
| --- |
| **Talum d.d.**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2021/Talum_d_d_P.pdf>  |
| vrsta proračunskega uporabnika | DRS |
| podlaga za uvedbo nadzora | LND 2020 |
| obseg nadziranih sredstev | 1.074.984.301 |
| predmet nadzora | izvajanje 4., 5. in 15. člena ZPFOLERD-1 za leta 2017, 2018 in 2019 |
| ugotovljene nepravilnosti (da / ne) | da |
| opis nepravilnosti | kršitev določb ZPFOLERD-1:* 2. odstavka 4. člena, ker ni podatkov določenih v 6. odstavku 15. člena v letnem poročilu objavljenih v posebnem poglavju,
* 2. odstavka 15. člena, ker v letih 2018, 2019 in 2020 ni posredovnih podatkov Ministrstvu za finance po stanju na zadnji dan preteklega leta za ugotovitev prevladujočega vpliva,
* 5. odstavka 15.člena, ker za poslovna leta 2017, 2018 in 2019 letno poročilo ni posredovano Ministrstvu za finance v petih delovnih dneh po njegovi objavi,
* 6. odstavka 15. člena, ker za poslovna leta 2017, 2018 in 2018 ni posredovanih letnih poročil s podatki navedenimi v tem poglavju,
* 7. odstavka 15. člena, ker za poslovna leta 2017, 2018 in 2018 ni posredovanih letnih poročil v skladu z določili tega odstavka.
 |
| opis predlogov ukrepov | naloženo dosledno upoštevanje določil 4. in 15. člena ZPFOLERD-1; uvedba postopka o prekršku |
| način izvedbe predlogov ukrepov |  |
| so predlogi ukrepov ustrezno izvedeni | poročilo o izvedbi ukrepov še ni bilo posredovano |

|  |
| --- |
| **GVO d.o.o., gradnje in vzdrževanje telekomunikacijskih omrežij** <https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2021/GVO_Ljubljana_21_P.pdf>  |
| vrsta proračunskega uporabnika | DPS |
| podlaga za uvedbo nadzora | LND 2020 |
| obseg nadziranih sredstev | 169.065 |
| predmet nadzora | skladnost poslovanja z ZPFOLERD-1 za leto 2020 |
| ugotovljene nepravilnosti (da /ne) | ne |

|  |
| --- |
| **Javni zdravstveni zavod mariborske lekarne Maribor in MO Maribor** <https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2021/Javni-zdravstveni-zavod-mariborske-lekarne-Maribor-in-Mestna-obcina-Maribor.pdf>  |
| vrsta proračunskega uporabnika | PPU/NPU |
| podlaga za uvedbo nadzora | LND 2020 |
| obseg nadziranih sredstev | 4.627.964 |
| predmet nadzora | izvajanje 2. in 5. odstavka 38. člena ZLD-1 in posameznih določil ZPFOLERD-1 v letih 2017, 2018 in 2019 |
| ugotovljene nepravilnosti (da / ne) | ne |

|  |
| --- |
| **Javni zavod Lekarna Ljubljana in MO Ljubljana**https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2021/Javni-zavod-Lekarna-Ljubljana-in-Mestna-obcina-Ljubljana.pdf |
| vrsta proračunskega uporabnika | PPU/NPU |
| podlaga za uvedbo nadzora | LND 2020 |
| obseg nadziranih sredstev | 12.084.380 |
| predmet nadzora | izvajanje 2. in 5. odstavka 38. člena ZLD-1 in posameznih določil ZPFOLERD-1 v letih 2017, 2018 in 2019 |
| ugotovljene nepravilnosti (da / ne) | ne |

|  |
| --- |
| **Ministrstvo za gospodarski razvoj in tehnologijo**https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2021/MGRT\_MAREC\_21\_P.pdf |
| vrsta proračunskega uporabnika | NPU |
| podlaga za uvedbo nadzora | LND 2021 |
| obseg nadziranih sredstev | 12.746.170 |
| predmet nadzora | pregled poslovanja s sredstvi proračuna RS na PP 190117 EXPO 2020 Dubaj in PP 534310 Spodbujanje investicij, ki jih je MGRT prejel iz državnega proračuna |
| ugotovljene nepravilnosti (da / ne) | ne |

|  |
| --- |
| **Ministrstvo za infrastrukturo**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2021/Ministrstvo-za-infrastrukturo.pdf>  |
| vrsta proračunskega uporabnika | NPU |
| podlaga za uvedbo nadzora | LND 2021 |
| obseg nadziranih sredstev | 1.667.591 |
| predmet nadzora | izvajanjem ZJF in predpisov, ki urejajo poslovanje s sredstvi državnega proračuna na PP 130070 Razvoj in urejanje zračnega prometa za leto 2020 |
| ugotovljene nepravilnosti (da /ne) | ne |

|  |
| --- |
| **Ministrstvo za javno upravo**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2021/Ministrstvo-za-javno-upravo.pdf>  |
| vrsta proračunskega uporabnika | NPU |
| podlaga za uvedbo nadzora | LND 2021 |
| obseg nadziranih sredstev | 5.298.507 |
| predmet nadzora | izvajanjem ZJF in predpisov, ki urejajo poslovanje s sredstvi državnega proračuna na PP 180150 Poraba sredstev sklada za NVO.  |
| ugotovljene nepravilnosti (da /ne) | ne |

|  |
| --- |
| **Ministrstvo za kmetijstvo, gozdarstvo in prehrano**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2021/MKGP_2020_P.pdf>  |
| vrsta proračunskega uporabnika | NPU |
| podlaga za uvedbo nadzora | LND 2021 |
| obseg nadziranih sredstev | 18.926.283 |
| predmet nadzora | porabo sredstev v letu 2020 na:* PP 952810 Prilagajanje podnebnim spremembam,
* PP 170058 Javna služba za področje divjadi in lovstva,
* PP 426510 Javni zavod za ribištvo,
* PP 160367 Gozdni sklad – proračunski sklad,
* PP 150910 Informiranje in promocija dejavnosti ministrstva
 |
| ugotovljene nepravilnosti (da / ne) | ne |

|  |
| --- |
| **Ministrstvo za kulturo**https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2021/Ministrstvo-za-kulturo.pdf |
| vrsta proračunskega uporabnika | NPU |
| podlaga za uvedbo nadzora | LND 2021 |
| obseg nadziranih sredstev | 8.412.494 |
| predmet nadzora | pregled poslovanja s sredstvi proračuna RS v letu 2020 na:* PP 131120 Javni sklad za kulturne dejavnosti,
* PP 131127 Slovenski filmski center
 |
| ugotovljene nepravilnosti (da / ne) | ne |

|  |
| --- |
| **Direkcija RS za infrastrukturo**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2021/Direkcija-RS-za-infrastrukturo.pdf>  |
| vrsta proračunskega uporabnika | NPU |
| podlaga za uvedbo nadzora | LND 2021 |
| obseg nadziranih sredstev | 3.027.994 |
| predmet nadzora | pregled poslovanja na PP 153192 Investicije v železniško infrastrukturo za leto 2020 |
| ugotovljene nepravilnosti (da /ne) | ne |

|  |
| --- |
| **Generalni sekretariat Vlade Republike Slovenije**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2021/Generalni-sekretariat-Vlade-Republike-Slovenije.pdf>  |
| vrsta proračunskega uporabnika | NPU |
| podlaga za uvedbo nadzora | LND 2021 |
| obseg nadziranih sredstev | 7.980.676 |
| predmet nadzora | pregled porabe proračunskih sredstev v letu 2020 za Protokolarni objekt Brdo, izgradnjo in obnovo hotela Brdo |
| ugotovljene nepravilnosti (da / ne) | ne |

|  |
| --- |
| **Ministrstvo za okolje in prostor**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2021/ZAPISNIK_MOP_APRIL_21_-_003_P-003.pdf>  |
| vrsta proračunskega uporabnika | NPU |
| podlaga za uvedbo nadzora | LND 2021 |
| obseg nadziranih sredstev | 22.209.465 |
| predmet nadzora | pregled poslovanja s sredstvi proračuna RS na:* PP 153286 Poraba sredstev Sklada za podnebne spremembe,
* PP 559 Sklad za podnebne spremembe
 |
| ugotovljene nepravilnosti (da /ne) | ne |

|  |
| --- |
| **Ministrstvo za izobraževanje, znanost in šport**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2021/Ministrstvo-za-izobrazevanje-znanost-in-sport.pdf>  |
| vrsta proračunskega uporabnika | NPU |
| podlaga za uvedbo nadzora | LND 2021 |
| obseg nadziranih sredstev | 1.259.825 |
| predmet nadzora | izvajanjem ZJF in predpisov, ki urejajo poslovanje s sredstvi državnega proračuna na:* PP 160170 Internacionalizacija izobraževanja,
* PP 575710 Promocija programov, financiranje recenzij in ekspertiz,
* PP 569310 Nagrade na področju znanosti za leto 2020.
 |
| ugotovljene nepravilnosti (da / ne) | ne |

|  |
| --- |
| **Občina Kamnik**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2021/Obcina-Kamnik.pdf>  |
| vrsta proračunskega uporabnika | NPU |
| podlaga za uvedbo nadzora | LND 2021 |
| obseg nadziranih sredstev | 806.367 |
| predmet nadzora | poraba sredstev za sofinanciranje investicij v lokalno infrastrukturo in investicij posebnega pomena, uvrščene v Načrt razvojnih programov(NRP) in so porabljena iz sredstev državnega proračuna RS |
| ugotovljene nepravilnosti (da / ne) | ne |

|  |
| --- |
| **Uprava RS za varno hrano, veterinarstvo in varstvo rastlin**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2021/Upravi-RS-za-varno-hrano-veterinarstvo-in-varstvo-rastlin.pdf>  |
| vrsta proračunskega uporabnika | NPU |
| podlaga za uvedbo nadzora | LND 2021 |
| obseg nadziranih sredstev | 1.594.002 |
| predmet nadzora | poraba sredstev proračuna RS v letu 2020 na PP 130031 Odškodnine za področje varne hrane. |
| ugotovljene nepravilnosti (da /ne) | ne |

|  |
| --- |
| **MO Celje**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2021/Mestna_obcina_Celje_P.pdf>  |
| vrsta proračunskega uporabnika | NPU |
| podlaga za uvedbo nadzora | LND 2021 |
| obseg nadziranih sredstev | 4.720.608 |
| predmet nadzora | porabo sredstev, ki jih je občina v letu 2020 prejela kot sredstva sofinanciranja v lokalno infrastrukturo in investicij posebnega pomena |
| ugotovljene nepravilnosti (da /ne) | ne |

|  |
| --- |
| **Občina Radlje ob Dravi**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2021/Obcina-Radlje-ob-Dravi.pdf>  |
| vrsta proračunskega uporabnika | NPU |
| podlaga za uvedbo nadzora | prijava |
| obseg nadziranih sredstev | 934.658 |
| predmet nadzora | domnevne nepravilnosti pri porabi sredstev državnega proračuna RS; namenska poraba sredstev na področjih večjih investicij; domnevne nepravilnosti investicijah na PP 1302 Cestni promet in infrastruktura |
| ugotovljene nepravilnosti (da /ne) | ne |

|  |
| --- |
| **Športni objekti Maribor**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2021/Sportni-objekti-Maribor.pdf><https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2021/Sportni-objekti-Maribor-sprememba-zapinsika.pdf>  |
| vrsta proračunskega uporabnika | PPU |
| podlaga za uvedbo nadzora | prijava |
| obseg nadziranih sredstev | 2.450.597 |
| predmet nadzora | izvajanje ZJF, ZIPRS2021 in financiranja občinskega zavoda s strani MO Maribor |
| ugotovljene nepravilnosti (da /ne) | da |
| opis nepravilnosti | kršitev določb ZIPRS2021:* javni zavod ni sprejel oziroma posredoval finančnega načrta za leto 2020 v roku določenem v 8. odstavku 58. člena,
* javni zavod ni posredoval polletnega poročila za leto 2020 županu MO Maribor do konca avgusta 2020, ampak 8.9.2020, kar ni v skladu z 1. odst. 62. člena,
* polletno poročilo za leto 2020 vsebuje finančni načrt za leto 2020, vendar ta v času oddaje polletnega poročila še ni bil sprejet na svetu zavoda, kar ni v skladu s 1. alinejo 2. odst. 62. člena, ki določa, da mora polletno poročilo vsebovati podatke o sprejetem finančnem načrtu tekočega leta
 |
| opis predlogov ukrepov | predlog direktorju, da sprejme take ukrepe v poslovanju, ki bodo v bodoče zagotovili pravilno izvajanje 62. člena ZIPRS2021;  |
| način realizacije predlogov ukrepov |  |
| so predlogi ukrepov ustrezno realizirani | poročilo o izvedbi ukrepov še ni bilo posredovano |

|  |
| --- |
| **Občina Lendava**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2021/Obcina-Lendava.pdf><https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2021/Obcina-Lendava-sprememba-zapinsika.pdf>  |
| vrsta proračunskega uporabnika | NPU |
| podlaga za uvedbo nadzora | LND 2021 |
| obseg nadziranih sredstev | 13.360.000 |
| predmet nadzora | izvajanje Uredbe o enotni metodologiji za pripravo in obravnavo investicijske dokumentacije na področju javnih financ, ob sprejetju poračunov Občine Lendava za leti 2021 in 2022 |
| ugotovljene nepravilnosti (da /ne) | ne |

|  |
| --- |
| **Urad vlade RS za komuniciranje**<https://www.gov.si/assets/organi-v-sestavi/UNP/Dokumenti/SPI/Zapisniki-proracunske-inspekcije/Leto-2021/Urad-Vlade-RS-za-komuniciranje.pdf>  |
| vrsta proračunskega uporabnika | NPU |
| podlaga za uvedbo nadzora | prijava |
| obseg nadziranih sredstev | 3.061.652 |
| predmet nadzora | domnevne nepravilnosti pri porabi sredstev proračuna RS porabljenih v obdobju april 2020 do april 2021 |
| ugotovljene nepravilnosti (da /ne) | ne |

1. Talum d.d., Zdravstveni dom Ljubljana [↑](#footnote-ref-1)
2. Zdravstveni dom Ljubljana, Športni objekti Maribor [↑](#footnote-ref-2)
3. Talum d.d. [↑](#footnote-ref-3)
4. Zdravstveni dom Ljubljana, Talum d.d., Športni objekti Maribor [↑](#footnote-ref-4)
5. Zdravstveni dom Ljubljana [↑](#footnote-ref-5)
6. Zdravstveni dom Ljubljana [↑](#footnote-ref-6)
7. Talum d.d., Športni objekti Maribor [↑](#footnote-ref-7)